Държавен вестник, бр. 54, 2021 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  54
(3) Капитанът на кораба планира прехода от 
кей до кей, като взема под внимание всички 
възможни източници на информация. Ако не 
разполага с информация за крайното приста­
нище на рейса, той изработва план за прехода 
за тази част, за която има информация, и го 
актуализира, когато получи допълнителна 
информация за следващите пристанища и 
райони на плаване.
Чл. 127. (1) Капитанът на кораба е отго­
ворен за организацията и правилното носене 
на вахтената служба по време на преход и на 
котва, а за носенето на вахтата в машинно 
отделение е отговорен и главният механик.
(2) За организиране изпълнението на разпо­
режданията на капитана са отговорни лицата 
от ходовата или котвената вахта, като изпъл­
нението им е задължение на целия екипаж.
Чл. 128. (1) Преди началото на всеки преход 
капитанът на кораба провежда и документира 
инструктаж на вахтените помощник-капитани.
(2) Вахтените помощник-капитани се при­
държат в своите действия към изискванията 
на плана за прехода и към разпорежданията 
на капитана за осигуряване безопасността на 
кораба по време на прехода.
(3) Капитанът и вахтените помощник-ка­
питани са отговорни за безопасното плаване 
на кораба.
Чл. 129. (1) Главният механик провежда и 
документира преди началото на всеки преход 
инструктаж на вахтените механици.
(2) Главният механик и вахтените механи­
ци са отговорни за осигуряване готовността 
на главната машина за незабавно изменение 
на хода на кораба след команда от мостика.
Чл. 130. Капитанът на кораба е отговорен 
за осигуряване на кораба с пълен комплект 
пособия и коригирани навигационни карти 
за районите на предстоящото плаване.
Чл. 131. Заповедите и разпорежданията на 
капитана на морски кораб се вписват в днев­
ник (Master Standing Orders Book) и включват 
инструкции за безопасността на кораба, еки­
пажа и околната среда при носене на ходова 
и котвена вахта относно:
1. редовното определяне на местоположе­
нието на кораба и воденето на прокладката;
2. воденето на визуално и радиотехническо 
наблюдение на района на плаване и изпълнение 
на изискванията на Международните правила 
за предотвратяване сблъскването на кораби 
на море (COLRЕG 72) на ИМО, навигационна 
система IALA и Морски и въздушен наръчник 
по търсене и спасяване (IAMSAR) на ИМО и 
Международната организация за гражданско 
въздухоплаване (ICAO);
3. ефективната работа на навигационното 
оборудване, комуникациите, следенето и отчи­
тането на грешките на компаса, жирокомпаса 
и на радионавигационните прибори;
4. плаването в различни хидрометеороло­
гични и навигационни условия, като нама­
лена видимост, щормови условия, плаване в 
плитчини, теснини и канали, в крайбрежни 
води, плаване с пилот на борда и др.;
5. организацията и носенето на вахтата на 
котва и дежурство в пристанище.
Чл. 132. (1) Заповедите и разпорежданията 
на капитана на морски кораб за нощните вахти 
се вписват в дневник (Night Orders Book) и 
включват инструкции относно действията на 
вахтените помощник-капитани, включително 
когато капитанът отсъства от мостика.
(2) Вахтените помощник-капитани удосто­
веряват с подписа си в дневника по ал. 1, че са 
разбрали всички разпореждания на капитана.
Чл. 133. Корабопритежателят разработва 
и прилага вътрешни процедури за носене на 
вахта в съответствие с глава VІІІ на Конвен­
ция STCW, както е изменена и допълнена, с 
които се запознават членовете на екипажа.
Г л а в а  е д и н а д е с е т а
ЗАДЪЛЖЕНИЯ НА КОРАБОПРИТЕЖА­
ТЕЛИТЕ
Чл. 134. (1) Преди да назначат морски лица 
на работа на своите кораби, корабопритежа­
телите са длъжни:
1. да изискат от лицето да представи:
а) документите, изисквани за заемане на 
длъжността, за която лицето кандидатства, 
удостоверяващи неговата правоспособност и/
или професионална компетентност в съответ­
ствие с приложение № 1;
б) моряшка (съответно служебна) книжка;
в) документ, удостоверяващ здравословната 
годност на лицето;
2. да поискат проверка на автентичността 
на документите по т. 1, буква „а“ и на досто­
верността на вписаните в тях обстоятелства.
(2) Корабопритежателите осигуряват на 
работещите на корабите им морски лица ва­
лидни документи по ал. 1 по време на целия 
период на работа на борда на кораба.
(3) Корабопритежателите осигуряват въвеж­
дащо обучение на брега за всички новопос­
тъпили членове на екипажа за запознаване с 
правилата на компанията, всички процедури 
и обзавеждане, свързани с осигуряване на 
личната безопасност, безопасността на кора­
боплаването, опазване на околната среда от 
замърсяване, сигурността на кораба, както и 
с техните задължения, в съответствие с изис­
кванията на раздел А-І/14 от Кодекса STCW.
(4) Корабопритежателите са длъжни да 
поддържат актуален списък на екипажа на 
всеки свой кораб, като представят копие от 
същия в съответната ДМА/ДРН, където е ре­
гистриран корабът, не по-късно от 3 работни 
дни след промяната.
(5) Чрез системата за управление на безопас­
ността на кораба или чрез вътрешни правила